b'\n_START_ARTICLE_\n\xc5\xa0aulys (2009 filmas)\n_START_SECTION_\nTurinys\n_START_PARAGRAPH_\nMokytojai Denisei pasi\xc5\xablius id\xc4\x97j\xc4\x85 \xc4\xafkurti ligonin\xc4\x99, \xc5\xa1erifas ir daktaras Vestas tam pritaria, ta\xc4\x8diau miestas neturi tam pinig\xc5\xb3. Netrukus gimsta mintis suorganizuoti didel\xc4\xaf pokerio turnyr\xc4\x85, kur\xc4\xaf laim\xc4\x97j\xc4\x99s Vestas gal\xc4\x97t\xc5\xb3 pinigus atiduoti statomai ligoninei. Denis\xc4\x97 tam prie\xc5\xa1tarauja, ta\xc4\x8diau sprendimas priimamas ir \xc4\xaf miestel\xc4\xaf ima rinktis lo\xc5\xa1\xc4\x97jai i\xc5\xa1 visos \xc5\xa1alies._NEWLINE_Miestelyje pasirodo Debra Dauning, buvusi \xc5\xa1erifo draug\xc4\x97, dabar tapusi profesionalia pokerio lo\xc5\xa1\xc4\x97ja ir Skrajojantis Olandas, ka\xc5\xbekada pralaim\xc4\x97j\xc4\x99s Vestui ir dabar trok\xc5\xa1tantis nugal\xc4\x97ti j\xc4\xaf finale._NEWLINE_Debra savo kerais stengiasi paveikti \xc5\xa1erif\xc4\x85, kad \xc5\xa1is jai pad\xc4\x97t\xc5\xb3, tuo tarpu Olandas ir fizi\xc5\xa1kai bando susidoroti su Vesto konkurentais, tad \xc5\xa1is tikrai patekt\xc5\xb3 \xc4\xaf final\xc4\x85._NEWLINE_Galiausiai finale susitinka Vestas ir Olandas, o priz\xc5\xb3 fondas vir\xc5\xa1ija 30 t\xc5\xabkst. doleri\xc5\xb3. \xc5\xbdaidimui prasid\xc4\x97jus, Vestas gauna \xc5\xbeini\xc4\x85, kad Olando \xc5\xbemon\xc4\x97s pagrob\xc4\x97 Denis\xc4\x99 ir paleis j\xc4\x85 tik tada, kai \xc5\xa1is pralaim\xc4\x97s.'